Les lesions per accident de treball, malalties professionals i malalties relacionades amb el treball són manifestacions de la presència de determinats riscos en l'àmbit laboral.
En els últims sis anys (2001-2006), la incidència d'accidents de treball mortals i no mortals ha disminuït un 22,3%, especialment les lesions mortals (32,7% entre 2002 i 2006).
Malgrat això, el nombre continua sent important: es produeixen gairebé cinc-centes lesions amb baixa per accident de treball al dia, una de les quals és mortal cada dos dies.
La incidència de malalties professionals s'ha mantingut estable fins a l'any 2005, moment a partir del qual s'observa un descens important (31,3%) coincidint amb el canvi en la gestió de la indemnització.
Aquest fet contrasta amb la incidència de malalties relacionades amb el treball que no tenen reconeixement jurídic com a malaltia professional i són ateses per la xarxa pública d'assistència sanitària, les quals s'han doblat entre 2001 i 2005, especialment pel que fa als trastorns musculoesquelètics i mentals.
A més, s'estima que el 2005 es van produir 35.892 morts atribuïbles a riscos laborals, i que entre 1994 i 2002 es van produir un total de 9.864 morts per càncer atribuïbles al treball a les regions sanitàries de Girona i Tarragona.
El Govern ha posat en marxa actuacions conjuntes entre diferents agents implicats en la salut laboral que permetran un major control de la gestió de les lesions per accident de treball i malalties professionals, com l'Acord marc de col·laboració entre els departaments de Treball i Salut, la nova Instrucció sobre valoració de la contingència professional, els protocols de vigilància sanitària específica, com és el cas del de l'amiant, i la memòria conjunta dels serveis de prevenció de riscos laborals entre els departaments de Salut i Treball.
L'experiència dels darrers anys mostra que les mesures de prevenció de riscos laborals han aconseguit reduccions molt importants en la incidència de lesions mortals per accident de treball i malalties professionals.
Des del punt de vista econòmic, la reducció de les lesions per accident de treball suposa un estalvi significatiu en termes de prestacions socials, costos sanitaris i costos indirectes que sovint recauen majoritàriament sobre les economies familiars i de les empreses.
Però queda pendent quantificar correctament les malalties laborals i actuar per prevenir-les, raó per la qual és important que, tal com estableix el Pla de Govern per a la prevenció de riscos laborals 2005-2008, es millori el sistema d'indicadors en seguretat i salut laborals.
Amb el propòsit de reduir la morbimortalitat relacionada amb el treball, el Pla de salut de Catalunya proposa, per a l'any 2010, disminuir:
- En un 10 % la morbiditat per accident de treball amb baixa en el lloc de treball.
- En un 10 % la taxa de mortalitat per accidents de treball en el lloc de treball.
Si les tendències actuals no es modifiquen, els objectius establerts per a l'any 2010 seran assolits.
Font: Registre d'accidents amb baixa i accidents sense baixa.
++: Tendència favorable +/-: Tendència estable --: Tendència desfavorable
Malgrat la tendència decreixent de les lesions per accident de treball en els darrers sis anys a Catalunya, el fort augment de la incidència de malalties relacionades amb el treball i la marcada subnotificació de malalties professionals a partir del 2005 afegeixen nous reptes en matèria de seguretat i salut laboral.
El Departament de Salut proposa la consolidació de l'estructura de la salut laboral dins del marc de l'Agència de Salut Pública de Catalunya, amb les funcions següents:
A més dels indicadors que mesuren l'evolució dels objectius de salut per a l'any 2010, cal mesurar, i, si escau, per sexe, grup d'edat, territori (a Catalunya, per regions sanitàries i per governs territorials de salut), activitat econòmica i ocupació:
Anàlisi de la situació de la salut laboral a Catalunya.
Barcelona: Departament de Salut i Departament de Treball; en elaboració.